
Referat af ordinært virksomhedsmøde i DanPilot 19. april 2022 


Den 19. april 2022 blev der afholdt ordinært virksomhedsmøde i DanPilot (CVR nr. 30071735), hos 
DanPilot, Havnepladsen 3A, 5700 Svendborg. 


Virksomhedsmødet blev afholdt som et delvist elektronisk møde. 
Den danske stat var repræsenteret af Erhvervsministeriet v/departementschef Michael Dithmer. 


Til stede var endvidere bestyrelsesformand Søren Jespersen, næstformand Marianne Granhøj samt 
bestyrelsesmedlemmerne Albert Ole Philipsen, Dina Raabjerg, Pia E. Voss, Peter Nordahl Thom- 
sen, Claus Lambek Kristensen og Peter Herskind. 


Fra Rigsrevisionen deltog Christian Bille-Sandø. 
Fra Deloitte deltog statsautoriseret revisor Michael Kurup Andersen. 


Fra DanPilot deltog CEO Erik Merkes Nielsen, Head of Secretariat & Communication Michael 
Rasmussen, Finance Manager Villads Kirkegaard-Jensen og Morten Kunz. 


Endelig deltog fra Erhvervsministeriet administrationschef Torben Skovgaard Andersen, kontorchef 
Mads Ammitzbøll Thomsen, specialkonsulent Johanne Leth Sønnichsen samt fra advokatfirmaet 
Poul Schmith advokat Peter Hedegaard Madsen. 


Virksomhedsmødet var åbent for pressen. 


0000000 


Der forelå følgende dagsorden: 


Udpegning af dirigent. 

Bestyrelsens mundtlige beretning om DanPilots virksomhed i det forløbne år. 

Forelæggelse af årsrapport med revisionspåtegning til godkendelse. 

Beslutning om anvendelse af overskud eller dækning af underskud i henhold til den godkendte 

årsrapport, herunder fastsættelse af eventuelt udbytte. 

5. Bestyrelsens orientering om forventede tiltag af politisk eller økonomisk interesse i det kom- 
mende år samt en orientering om bestyrelsens forventninger til resultaterne for de kommende år. 

6. Eventuelle forslag fra erhvervsministeren eller bestyrelsen. 

7. Valg af medlemmer til bestyrelsen, herunder formand og næstformand, samt orientering om 
bestyrelseskandidaters erhvervsmæssige baggrund og ledelseshverv i danske og udenlandske 
virksomheder. 

8. Valg af statsautoriseret revisor. 

9. Eventuelt. 


Ra ne 

Ad1 
Til dirigent valgtes advokat Peter Hedegaard Madsen. 


Dirigenten takkede for hvervet og konstaterede, at virksomhedsmødet var lovligt indkaldt, at dags- 
ordenen var i overensstemmelse med vedtægten, og at virksomhedsmødet var beslutningsdygtigt. 


Ad 2 
Formanden aflagde beretning om DanPilots virksomhed i det forløbne år. 


Formanden bemærkede i den forbindelse følgende: 


Året 2021 i DanPilot var - desværre som i 2020 - præget af covid-19-pandemien. Ligesom andre 
virksomheder og samfundet generelt, måtte DanPilot tilrettelægge virksomhedens daglige drift med 
de udfordringer, som restriktioner, sygdom og isolation gav. 


Vi oplevede i første halvår af 2021 en fortsat påvirkning af skibstrafikken i de danske farvande, 
selvom der dog var forsigtig optimisme at spore i transitmarkedet. Aktiviteten viste sig dog for hele 
2021's vedkommende højere end forventet. Krydstogtskibene var derimod fraværende - og dét var 
særdeles mærkbart både i de danske havne og i Grønland. 


For DanPilots datterselskab Greenland Pilot Service ApS var det ramte krydstogtsegment og fravæ- 
ret af skibene i Grønland bl.a. medvirkende årsag til, at der sammen med selskabets medejer blev 
truffet beslutning om at likvidere datterselskabet solvent. DanPilot fortsætter med at løfte lodsplig- 
ten i Grønland i eget regi. 


I DanPilot tegner årets resultat sig bedre end forventet. Forsyningen af varer til dansk produktion og 
forbrug — og ikke mindst afsætning af danske varer til eksport - blev opretholdt 24/7. DanPilot viste 
i årets løb igen, at vi som lodseri hurtigt og agilt formår at tilpasse vores operation til de krav sam- 
fundet og kunderne stiller. Det kan vi takke de dedikerede medarbejdere i DanPilot for. 


Medarbejderne har ligeledes spillet en væsentlig rolle i de interne effektiviseringer, hvor formålet 
bl.a. har været at mindske virksomhedens CO2-aftryk og styrke konkurrenceevnen. Tillige med 
fokus på effektiv planlægning og disponering af lodsoperationer vil dette komme både miljøet og 
DanPilots kunder til gode. 


DanPilots kundetilfredshedsundersøgelse for 2021 viste en stor tilfredshed med DanPilots ydelser 
og service. Det kan vi glæde os over, særligt da vi i 2021 gennemførte undersøgelsen i et nyt online 
format. Vi kan desuden glæde os over, at det lykkedes DanPilot at fastholde kundernes loyalitet og 
tillige tiltrække nye kunder i årets løb. DanPilot vil med udgangspunkt i målinger på kundernes til- 
fredshed fortsat arbejde på optimering af virksomhedens leverancer. 

DanPilots nuværende domicil i Det Gule Pakhus i Svendborg er utidssvarende og rummer ikke 
længere de funktionaliteter, som den daglige drift kræver. 


Efter længere tids søgen har DanPilots fundet nyt domicil i Svendborg Maritime Erhvervspark, som 
opføres på nabogrunden til det nye SIMAC i Svendborg. Første spadestik er taget og byggeriet for- 
ventes at stå færdigt i efteråret 2023. DanPilot vil med denne lokation drage nytte af de fælles sy- 
nergier i byens maritime klynge. 


Lodsstationen i Nyborg er endelig blevet solgt. Derfor besluttede bestyrelsen i sommeren 2021, at 
DanPilots træning- og kursusaktiviteter sammen med simulatoren skulle samles i Esbjerg. Renove- 
ring og ombygning af lokalerne er vel overstået og fremstår nu indbydende for såvel interne som 
eksterne kursister. 


DanPilot sætter et målrettet fokus på samfundsansvar. Vi ønsker som lodseri og virksomhed at vær- 
ne om havmiljøet og sikkerhed. Vores ambitioner er knyttet til FN”s Global Compact og FN's ver- 
densmål, og vi evaluerer de resultater, som vi har opnået i dette års CSR-rapport, ligesom vi fastsat- 
te nye korte og langsigtede mål for DanPilots arbejde med CSR. Der skal ikke herske tvivl om, at 
DanPilot vil tage ansvar og del i den grønne omstilling. 


Formanden bemærkede, at det ordinære valg af medarbejderrepræsentanter til DanPilots bestyrelse 
netop var gennemført. Resultatet blev et genvalg til Claus Lambek Kristensen og Peter Nordahl 
Thomsen samt et flot nyvalg til Ole Klingenberg, som fik flest stemmer i afstemningen. Formanden 
takkede alle de medarbejdere, der deltog i afstemningen, alle de opstillede kandidater, og han øn- 
skede tillykke til de 3 valgte repræsentanter, som han og den øvrige bestyrelse så frem til at samar- 
bejde med i de kommende år. 


Bestyrelsesformandens beretning blev taget til efterretning af departementschef Michael Dithmer, 
der bemærkede, at 2021 havde været et vanskeligt år, og at det i dette lys var flot, at virksomheden 
til trods herfor havde lykkedes med et positivt resultat. 


Ad 3 

Dirigenten oplyste, at den opdaterede årsrapport var fremsendt til deltagerne i virksomhedsmødet 
forud herfor, og at såvel ledelsen som revisionen havde godkendt den opdaterede årsrapport, der 
forelå med revisionspåtegning til virksomhedsmødets godkendelse. 


Erik Merkes Nielsen henviste til de bærende regnskabsmæssige hovedtal for koncernen DanbPilot 
for 2021 og bemærkede i den forbindelse følgende: 

DanPilots omsætning var i 2021 fortsat påvirket af COVID-19 Pandemien og den negative påvirk- 
ning denne har haft på verdensøkonomien. Den betydelige reduktion fra 2019 til 2020 har sat sig, 
og omsætningen i 2021 er faldet med yderligere 1,2 % i forhold til 2020. 


Omsætningen for 2021 var 407,7 mio. kr. mod en omsætning på 412,5 mio. kr. i 2020. Dette skyl- 
des lidt mindre aktivitet i transitten, mens havnene oplevede uændret omsætning. 


DanPilots EBITDA var på 19,3 mio. kr., hvilket er en fremgang på 0,1 mio. kr. 


Virksomhedens Resultat før skat udgør 4,8 mio. kr. mod 1,3 mio. kr. for 2020. Resultatet er som 
nævnt påvirket af covid-19-pandemien og den deraf følgende aktivitetsnedgang. Denne nedgang har 
dog i 2021 kunnet modvirkes af endnu lavere omkostninger som følge af fortsatte interne effektivi- 
seringer. 


Egenkapitalen er i årets løb blevet øget med 0,8 mio. kr. i forhold til 2020, så den nu udgør 143 
mio. kr. 


Fokuserer man på DanPilots segmenter, så fordeler omsætningen sig med 68 % på transitsegmentet, 
31 % på havnesegmentet og 1 % på servicesegmentet. 


Overordnet er resultat sammensat af aktiviteterne i de forskellige segmenter, henholdsvis havne-, 
transit- og servicesegment, hvor man kan se, at havnesegmentet fortsat er tabsgivende — men dog i 
mindre grad end forrige år, mens der er overskud i transitten på nogenlunde samme niveau som i 
2020. 


Antallet af lodsninger er samlet set steget i forhold til 2020. I transitsegmentet har der været en til- 
bagegang på 51 lodsninger svarende til 0,6 %. Faldet er beskedent i forhold til året før og skyldes 
udsving i tankmarkedet. I havnesegmentet er der en fremgang på 487 lodsninger svarende til 4,2%. 
Det bemærkes i den sammenhæng, at havnepriserne har været fastholdt siden 1. januar 2019, mens 
der i maj 2021 er implementeret en justering på 7 %. Servicesegmentet har i 2021 også været påvir- 
ket af COVID-19 hvor aktiviteterne i Grønland har ligget stille. Dog er serviceaktiviteten til transit- 
skibe i Danmark forbedret i forhold til 2020. 


I årsrapporten henvises til DanPilots CSR-rapport 2021. DanPilots kerneopgave er at sikre havmil- 
jøet og sejladssikkerheden — og det mener vi, er en vigtig samfundsopgave. Der er i CSR-rapporten 
2021 fremhævet vigtige elementer af, hvordan DanPilot har arbejdet videre med virksomhedens 
ambitiøse tilslutning til FN Global Compact, og hvorledes arbejdet på de tre udvalgte verdensmål: 
ligestilling mellem køn, livet i havet og partnerskaber for handling er yderligere blevet forankret i 
både organisationen og hos medarbejderne. 

Årsregnskabet er revideret af såvel Rigsrevisionen som Deloitte, og som det fremgår aflægges regn- 
skabet med en blank påtegning. 


Erik Merkes Nielsen fremhævede endelig, at der var et meget konstruktivt samarbejde med begge 
revisorer, og at DanPilot havde modtaget en meget god vurdering af kvaliteten af vores regnskabs- 
materiale fra de to revisorer. 


Årsregnskabet blev på denne baggrund godkendt af departementschef Michael Dithmer. 


Ad 4 
Bestyrelsen havde indstillet, at årets resultat blev fremført til næste regnskabsår i overensstemmelse 
med det i årsrapporten anførte. 


Indstillingen blev godkendt af departementschef Michael Dithmer. 


Ad 5 
Formanden oplyste, at bestyrelsen har to store fokusområder for 2022: 


For det første: Med fri konkurrence på transitlodsningerne, som er det segment, hvor DanPilot hi- 
storisk har tjent sine penge, og med forsyningspligt på transitlodsninger såvel som havnelodsnin- 
gerne, har DanPilot navnlig fokus på en god og tæt dialog med vores kunder. 


Desuden ønsker bestyrelsen at øge fokus på klima og CO2 med henblik på at styrke virksomhedens 
konkurrenceevne også på dette område, hvilket i stigende grad efterspørges af rederierne samt i 
omverdenen. 


Herudover er det en stor prioritet for DanPilot at fortsætte den effektiviseringsproces, som har på- 
gået de seneste år, i samarbejde med vores ejere, for at sikre en relevant prissætning og rammevilkår 
tilpasset et liberaliseret marked. DanPilot har herunder igangsat arbejdet med at styrke brugen af 
kritiske data, som indgår i den fortsatte udvikling af DanPilot som en agil markedsaktør. 


For det andet: DanPilot vil gerne øge samarbejdet og sætte havnene mere i spil. Dette skal ske ved 
hjælp af en stærkere dialog og vidensdeling, samt initiativer for at styrke samarbejdet med havnene 
omkring lodspligten og servicekvalitet samt -niveau. Det er i alles interesse at erhvervet, i samspil 
med kunder og andre interessenter, holder en åben og konstruktiv dialog om udfordringerne og mu- 
lige løsninger for det blå Danmarks bedste. 


For så vidt angår forventningerne til 2022 bemærkede formanden, at DanPilot forventer, at året for- 
sat vil være præget af covid-19-pandemien og den hermed forbundne store usikkerhed. 

Dertil forventes krigen i Ukraine, og de deraf afledte sanktioner, at kunne få en betydelig negativ 
indvirkning på aktiviteten, og de økonomiske nøgletal for 2022. 

Som følge heraf er der stor usikkerhed omkring forventninger for 2022, som med den indsigt vi har 
i dag, vurderes at ligge tæt på et O-resultat. 


Michael Dithmer kvitterede for orienteringen og oplyste, at det var gode fokusområder, der under- 
støttede grøn omstilling og virksomhedens konkurrenceevne fremadrettet. Særligt i relation til 
Grønland bemærkede han, at der i Grønland er et udtalt ønske om at etablere en særlig grønlandsk 
lodsvirksomhed. Det var forventningen fra Erhvervsministeriet, at DanPilot ville være behjælpelig 
med at etablere en sådan virksomhed, og han bemærkede, at man fra dansk side ville støtte bestræ- 
belserne på at etablere en særskilt grønlandsk lodvirksomhed. DanbPilots fortsatte tilstedeværelse i 
Grønland vil afhænge af, hvornår lodsopgaven fuldt ud vil kunne overdrages til en grønlandsk lods- 
virksomhed. Heri vil bl.a. indgå hensynet til at opretholde sejladssikkerheden forsvarligt i de grøn- 
landske farvande. 


Formanden bekræftede, at DanPilot ville stå til rådighed og yde den fornødne bistand i relation til 
etableringen af en selvstændig grønlandsk lodsvirksomhed. 


Ad 6 
Der forelå ikke noget til behandling. 


Ad7 

Michael Dithmer oplyste, at der var genudpegning af formand, næstformand og de øvrige medlem- 
mer af bestyrelsen med undtagelse af Dina Hoff Myrup Raabjerg, der udtrådte af bestyrelsen og 
blev erstattet af Ole Sohn. Der var fremlagt oplysninger om Ole Sohns ledelseshverv mv. 

Alle medlemmer af bestyrelsen blev udpeget for en periode på to år med virkning fra den 19. april 
2022. 


Departementschef Michael Dithmer benyttede lejligheden til at takke bestyrelsen for det gode sam- 
arbejde. 


Ad 8 

Bestyrelsen havde indstillet, at Deloitte Statsautoriseret Revisionspartnerselskab blev valgt som 
virksomhedens statsautoriserede revisor, idet Deloitte samtidig havde tilkendegivet at ville påtage 
sig hvervet. 


Departementschef Michael Dithmer tiltrådte indstillingen. 


Ad9 
Der forelå intet til behandling. 

Formanden takkede afslutningsvis alle for deltagelse i virksomhedsmødet, han takkede Erhvervs- 
ministeriet for det gode samarbejde, og derefter rettede han en stor tak til alle medarbejderne i Dan- 
Pilot for en flot og engageret præstation i det forgangne år. 


Dirigenten konstaterede, at alle punkter på dagsordenen var udtømt. Herefter blev virksomhedsmø- 
det hævet. 


Som dirigent: 


København, den 28. april 2022 


aeg 


Peter Hedegaard Madsen 
Advokat 


